Ved skoleårets slutt 2010 ble skolen offisielt nedlagt, idet elever og lærere ved skolestart samme høst ble overført som del av den nye videregående skole for estetiske fag, Vågen videregående skole, i Sandnes sentrum. Den nye skolen har ca. 840 elevplasser, og rommer alle elevplassene på Forus vgs., dvs. Design og håndverk, Studiespesialiserende med formgiving og Medier og kommunikasjon, sammen med Musikk, dans og drama og Medier og kommunikasjon fra Lundehaugen videregående skole.